The Music Lovers
The Music Lovers () je britanski biografski film snimljen 1970. godine u režiji Kena Russella. Protagonist, koga tumači Richard Chamberlain, je znameniti ruski kompozitor Pjotr Iljič Čajkovski. Radnja filma prikazuje njegov život, prije svega kroz prizmu trauma i frustracija koje je izazivala njegova homoseksualnost, katastrofalni brak sa nimfomankom Antoninom Miljukovom (čiji lik tumači Glenda Jackson) te bizarni odnos sa pokroviteljicom Nadeždom fon Mek (čiji lik tumači Izabella Telezynska). Russell, koji je već za vrijeme rada na BBC-ju  pokazao sklonost prema biografijama poznatih kompozitora, je The Music Lovers režirao na svoj prepoznatljivi način, koristeći brzu montažu i često groteskne i uznemirujuće prizore koji su, pak, prema njegovom tumačenju, služili kao inspiracija za djela velikog kompozitora. Film je dobio ime The Music Lovers nakon što se ispostavilo da se u SSSR-u paralelno snima filmska biografija Čajkovskog po imenu Čajkovski. Nakon premijere je dobio porazne kritike, ali je sa vremenom stekao svojevrsni kult status; Russell se, nimalo obeshrabren, za nekoliko godina sličnim stilom i sličnim temama pozabavio u filmovima Mahler i Lisztomania.

Uloge
Richard Chamberlain... Pjotr Iljič Čajkovski
Glenda Jackson... Antonina Miljukova
Max Adrian... Nikolaj Rubinštejn
Christopher Gable... Grof Anton Čiluvski
Kenneth Colley... Modest Iljič Čajkovski
Izabella Telezynska... Nadežda fon Mek
Maureen Pryor... Ninina majka
Sabina Maydelle... Saša Čajkovski
Andrew Faulds... Davidov
Bruce Robinson... Aleksej Sofronov
Ben Aris... Mladi poručnik
Graham Armitage ... Princ Balukin
Georgina Parkinson... Odile (u baletu Labuđe jezero)
Harry Fielder... Džentlem (nenaveden na špici)
Peter White... Von Rothbart (u baletu Labuđe jezero, nenaveden na špici)

Vanjske veze
 The Music Lovers at the Internet Movie Database
 

Britanski filmovi
Biografski filmovi
Dramski filmovi
Filmovi sa LGBT tematikom
Authority control 2